Bejaarde vir twee uur lank op plaas aangehou | Maroela Media
Ute Schultz na die aanval. Foto: Verskaf
'n Bejaarde vrou van Gauteng is erg getraumatiseer nadat sy Vrydagaand vir twee ure lank op 'n plaas buite Bronkhorstspruit deur gewapende rowers vasgebind, rondgeruk en met vuurwapens gedreig is.
Ute Schultz (79) was alleen tuis op die plaas, ongeveer 10 km buite Bronkhorstspruit, toe sy deur vier rowers gewapen met 'n vuurwapen en 'n mes oorval is. Heico, Schultz se seun, het aan Maroela Media gesê sy ma bly saam met sy gesin op die plaas, maar was die aand toevallig alleen omdat die gesin vir die naweek in Bela-Bela (Warmbad) in Limpopo was.
"Sy was omstreeks 20:45 besig om televisie te kyk, toe vier rowers ingekom het. Hulle het 'n deur met gereedskap oopgebreek om toegang tot die huis te verkry," het Heico gesê. Hy het gesê die rowers het sy ma met draad vasgebind en haar met 'n vuurwapen en 'n mes gedreig.
"Hulle het hul tyd gevat om deur die huis te gaan en al die waardevolle items, hoofsaaklik elektroniese goedere, bymekaar te maak." Die rowers het Ute daarna gedwing om die kluis oop te sluit en het haar juwele en kontant wat in die kluis was, gevat. Hulle het daarna al die items in 'n Jeep Cherokee gelaai wat op die perseel gestaan het en op die vlug geslaan.
Ute kon daarin slaag om haar seun vanaf die landlyn te bel en hy het onmiddellik die polisie in kennis gestel en huis toe gejaag.
"Sy het gelukkig nie ernstige beserings opgedoen nie, maar haar lip is stukkend en sy het erge kneusplekke soos hulle haar rondgeruk het. Sy is natuurlik ook baie getraumatiseer," het Heico gesê.
'n Polisiewoordvoerder het die voorval aan Maroela Media bevestig.
baie sterkte tannie hopelik verwerk jy die aanslag .
mag dit geskorie gevat word maar die kans sal klein wees
baie groete uit belgie ek is belgiese maar groot gemaak in SA toe 'n ander wereld daar met regte en wette nou is dit ver te soek
Ja en toe weet hulle net julle is Bela bela toe vir langnaweek dis hoekom hulle nie so haastig was nie. Adder aan julle boesem
Rowers het geweet sy is alleen. Dit was beplan. Dit kan nie toevallug wees nie.
Skurke…hulle is die grootste cowards uit…kom soos honde in packs en val die aan wat nie vir hulle self kan opkom nie…
Misdaad neem toe, hulle wil strenger wapen wetgewing deursit en al wat die regering 'pla' is die moorde op polisie beamptes, mense wat willens en wetens hul lewe op die spel plaas, met die wete dat dit gevaarlik is. Maar wat van die boere, plaaswerkers en bejaardes, soos die tannie, wat op plase werk en bly, wat aktief die ekonomie help, werks geleentede skep, voedselsekeriteit verseker en hul lewens waag, waar is hul nag waakte, simpatie van ons regering en hulp? Ek en my vrou is net laas jaar op ons plaas aangeval, ons was van die gelukkiges en het… Lees meer »